Miika Lahti

Miika Lahti (s. 6. helmikuuta 1987 Konnevesi) on suomalainen jääkiekkoilija, joka lopetti pelaajauransa kauden 2022–2023 jälkeen. Hän oli pelipaikaltaan ja -tyyliltään puolustava keskushyökkääjä.

 Ura 
 Seuraura 
Lahti on JYPin kasvatti. Hän voitti C-nuorten SM-pronssia vuonna 2002 sekä A-nuorten Suomenmestaruuden vuonna 2006, SM-hopeaa vuonna 2004 sekä SM-pronssia vuosina 2005 ja 2008. Lahti nostettiin kaudeksi 2005–2006 JYPin SM-liigarinkiin ja hän teki liigadebyyttinsä jo kauden avauskierroksella 15. syyskuuta 2005 vieraissa Kalevan Palloa vastaan. Lahden liigauran avausmaali syntyi 18. lokakuuta 2005 ylivoimalla Rauman Lukkoa vastaan. Osuma hyväksyttiin videotarkistuksen jälkeen. Yhteensä hänen tulokaskautensa toi 43 runkosarjaottelussa tehot 4+4=8 sekä kolmessa playoff-ottelussa yhden maalin. Lahti pelasi kauden aikana miesten pelejä myös neljän Mestis-ottelun verran alle 20-vuotiaiden maajoukkueessa ja hän vahvisti JYPin kultaa voittaneita A-nuoria keväällä 2006. Huhtikuussa 2006 Lahti teki kaksivuotisen jatkosopimuksen JYPin kanssa.

Kausista 2006–2007 ja 2007–2008 Lahti pelasi vielä osan JYPin A-nuorissa. Hän teki joulukuussa 2007 taas kaksivuotisen jatkosopimuksen JYPin kanssa. Lahti loukkaantui ennen kauden 2008–2009 alkua ja hänen toipumisensa kesti pitkälle syksyyn. Lahti jäi JYPissä varsin pieneen rooliin ja pelasi suurimman osan runkosarjastaan sen farmijoukkue D Teamissa, jonka kolmanneksi paras pistemies hän oli tehtyään 29 ottelussa tehot 6+16=22. Kevään 2009 pudotuspeleissä Lahti sai enemmän vastuuta JYPissä ja voitti kauden päätteeksi Suomenmestaruuden.

Lahti aloitti kauden 2009–2010 D Teamissa, jossa hän pelasi 13 ottelua, kunnes nousi vakiinnutti lopullisesti paikkansa JYPin SM-liigajoukkueessa. Hän voitti kauden päätteeksi SM-pronssia. Lahti teki helmikuussa 2010 jälleen kaksivuotisen jatkosopimuksen joukkueen kanssa. Saman vuoden elokuussa hän sai kuitenkin nivusvamman ja joutui peräti viideksi kuukaudeksi sivuun. Lahti haki tammikuussa 2011 vastuuta D Teamista, mutta palasi loppukaudesta tasolleen JYPissä. Kaudella 2011–2012 hän kuului joukkueen suurimpiin onnistujiin. Lahti voitti kauden päätteeksi Suomen-mestaruuden. Hän teki tammikuussa 2012 taas kaksivuotisen jatkosopimuksen JYPin kanssa.

Kaudeksi 2012–2013 Lahti nimettiin JYPin varakapteeniksi. Hän teki SM-liigan yhden kauden piste-ennätyksensä tehoilla 12+18=30, joilla Lahti oli JYPin neljänneksi paras pistemies. Hän oli myös ainoa JYPin pelaaja, joka pelasi täyden 60 ottelun runkosarjan. Hän voitti kauden päätteeksi SM-pronssia. Kaudella 2013–2014 Lahti voitti joukkueen sisäisen tehotilaston lukemalla +9. Hän voitti JYPissä myös European Trophyn mestaruuden. Heinäkuussa 2013 Lahden sopimusta jatkettiin kahdella vuodella kevääseen 2016 saakka. Kaudella 2014–2015 hän voitti 87 minuutillaan JYPin sisäisen jäähypörssin. Lahti voitti kauden päätteeksi SM-pronssia. Joulukuussa 2015 hän teki kaksivuotisen jatkosopimuksen JYPin kanssa. Sopimus sisälsi myös pykälän ulkomaille siirtymisestä. Lahti käytti optionsa heinäkuussa 2016 ja hän siirtyi kaudeksi 2016–2017 vuoden mittaisella sopimuksella KHL:n kiinalaiseen laajennusjoukkueeseen, Kunlun Red Stariin.

Lahti palasi kaudeksi 2017–2018 alkuperäisen sopimuksensa mukaisesti JYPiin. Hän ei kuitenkaan pelannut koko kauden aikana otteluakaan leikkaushoitoa vaatineen lonkkavamman vuoksi. Toukokuussa 2018 Lahti teki JYPin kanssa vuoden mittaisen jatkosopimuksen, joka sisältää marraskuun maaottelutaukoon asti kestävän koeajan. Hän sai koejaksonsa päätteeksi jatkosopimuksen.

Kaudeksi 2019–2020 Lahti siirtyi vuoden mittaisella sopimuksella monikansallisen Erste Bank Eishockey Ligan itävaltalaisjoukkue Villacher SV:hen. Joukkuetta valmensi hänelle JYPistä tuttu Jyrki Aho. Marraskuussa 2020 Lahti siirtyi toistaiseksi voimassa olevalla sopimuksella II-divisioonajoukkue Gladiators HT:hen. Hän pelasi siellä yhden ottelun tehden kaksi syöttöpistettä. Tammikuussa 2021 Lahti palasi monikansalliseen ICE Hockey Leagueen (ent. Erste Bank Eishockey Liga) ja siirtyi loppukauden kattavalla sopimuksella unkarilaisjoukkue Fehérvár AV19:n riveihin.

Lahti palasi kaudeksi 2021–2022 vuoden mittaisella sopimuksella II-divisioonajoukkue Gladiators HT:hen. Hän oli tehoilla 9+25=34 joukkueen kolmanneksi paras pistemies. Pudotuspeleissä Lahti oli Gladiatorsin paras syöttäjä kuudella syöttöpisteellään. Hän voitti Savo-Karjalan alueen mestaruuden. Elokuussa 2022 Lahti teki seuran kanssa vielä vuoden mittaisen jatkosopimuksen. Joukkue uusi mestaruutensa, ja samalla päättyi hänen pelaajauransa.

 Maajoukkueura 
Lahti pelasi yhteensä 16 A-maaottelua tehopistein 2+1=3. Hän debytoi Suomen A-maajoukkueessa Euro Hockey Tour -tasolla vuoden 2012 Channel One Cupin avausottelussa, joka pelattiin Hartwall Areenalla 13. joulukuuta 2012 Tšekkiä vastaan. Lahti merkittiin Suomen nelossentteriksi laidoilleen Kristian Kuusela ja Tommi Huhtala. Hänen ensimmäinen A-maajoukkuemaalinsa syntyi 11. huhtikuuta 2014 Euro Hockey Challengen ottelussa Kuopiossa Latviaa vastaan. Lahti valittiin vuoden 2013 alustavaan MM-joukkueeseen, mutta hänen kisapassinsa jätettiin lopulta kuitenkin leimaamatta, kun Mikael Granlund saapui vahvistamaan Suomen joukkuetta kesken turnauksen.

Lahti pelasi myös alle 20-vuotiaiden MM-kilpailuissa vuonna 2007 sekä alle 18-vuotiaiden MM-kilpailuissa vuosina 2004 ja 2005. 

 Tilastot 
 2003–2004  JYP  A-SM  35  7  7  14  26  14  4  0  4  29        U18  6  0  1  1  2 2004–2005  JYP  A-SM  32  8  9  17  32  9  0  0  0  6        U18  6  0  1  1  4  2005–2006  JYP  A-SM  10  3  6  9  4  4  0  2  2  0   JYP  SM-liiga  43  4  4  8  40  3  1  0  1  6    Suomi U20  Mestis  4  0  2  2  4  –  –  –  –  –  2006–2007  JYP  A-SM  11  4  6  10  12  –  –  –  –  –        JMM  6  0  1  1  31   JYP  SM-liiga  44  6  6  12  20  –  –  –  –  –   Suomi U20  Mestis  2  0  0  0  2  –  –  –  –  – 2007–2008  JYP  A-SM  6  3  4  7  6  7  4  8  12  6    JYP  SM-liiga  43  3  1  4  12  1  0  0  0  2  2008–2009  JYP  SM-liiga  16  0  1  1  2  9  0  0  0  2    D Team  Mestis  29  6  16  22  18  –  –  –  –  – 2009–2010  JYP  SM-liiga  42  5  9  14  22  12  1  1  2  16   D Team  Mestis  13  4  6  10  4  –  –  –  –  –  2010–2011  JYP  SM-liiga  10  0  2  2  4  10  1  3  4  6   D Team  Mestis  8  0  1  1  10  –  –  –  –  – 2011–2012  JYP  SM-liiga  59  10  6  16  63  14  1  3  4  54  2012–2013  JYP  SM-liiga  60  12  18  30  65  11  3  1  4  6 2013–2014  JYP  SM-liiga  51  9  12  21  46  7  2  2  4  2 2014–2015  JYP  SM-liiga  58  3  11  14  87  12  4  3  7  16 2015–2016  JYP  SM-liiga  47  5  11  16  51  13  3  2  5  4 2016–2017  Kunlun Red Star  KHL  30  2  9  11  12  5  0  1  1  4 2017–2018  JYP   SM-liiga  –  –  –  –  –  –  –  –  –  – 2018–2019  JYP  SM-liiga  54  0  6  6  34  3  0  0  0  4 2019–2020  Villacher SV  EBEL  50  5  18  23  16  3  0  1  1  2 2020–2021  Gladiators HT  II-divisioona  1  0  2  2  0  –  –  –  –  –   Fehérvár AV19  ICEHL  16  2  1  3  4  4  0  0  0  0 2021–2022  Gladiators HT  II-divisioona  19  9  25  34  14  4  0  6  6  4 2022–2023  Gladiators HT  II-divisioona  18  15  8  23  6  7  2  5  7  8 12 kautta  yhteensä  SM-liiga  527  57  87  144  444  95  16  15  31  118 2 kautta  yhteensä  EBEL/ICEHL  66  7  19  26  20  7  0  1  1  2 1 kausi  yhteensä  KHL  30  2  9  11  12  5  0  1  1  4 5 kautta  yhteensä  Mestis  56  10  25  35  38  –  –  –  –  – 3 kautta  yhteensä  II-divisioona  38  24  35  59  20  11  2  11  13  12

 Lähteet 

 Viitteet 

Luokka:Suomalaiset jääkiekkoilijat
Luokka:Vuonna 1987 syntyneet
Luokka:Elävät henkilöt